
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 195 

12 Οκτωβρίου 2012 


ΝΟΜΟΣ ΥΠ’ ΑΡΙΘ. 4086 

Κύρωση της από 11ουνίου 2012 Πράξης Νομοθετικού 
Περιεχομένου «Καταβολή της ειδικής αποζημίωσης 
και των οδοιπορικών εξόδων σε όσους διορίζονται 
έφοροι των αντιπροσώπων της δικαστικής αρχής, δι¬ 
καστικοί αντιπρόσωποι, γραμματείς των εφορευτι¬ 
κών επιτροπών και διερμηνείς της τουρκικής γλώσ¬ 
σας στις εκλογές της 17ης Ιουνίου. Τροποποίηση της 
παρ. 1 του άρθρου 28 του ν. 1892/1990 (Α' 101)» και 
λοιπές διατάξεις.. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Αρθρο πρώτο 

Κυρώνεται και έχει ισχύ νόμου από τη δημοσίευσή 
της στην Εφημερίδα της Κυβερνήσεως η από 1 Ιουνίου 
2012 Πράξη Νομοθετικού Περιεχομένου «Καταβολή της 
ειδικής αποζημίωσης και των οδοιπορικών εξόδων σε 
όσους διορίζονται έφοροι των αντιπροσώπων της δικα¬ 
στικής αρχής, δικαστικοί αντιπρόσωποι, γραμματείς των 
εφορευτικών επιτροπών και διερμηνείς της τουρκικής 
γλώσσας στις εκλογές της 17ης Ιουνίου. Τροποποίηση 
της παρ. 1 του άρθρου 28 του ν. 1892/1990 (Α' 101)», η 
οποία δημοσιεύθηκε την 1η Ιουνίου 2012 στο τεύχος 
πρώτο του αριθ. 128 Φύλλου της Εφημερίδας της Κυ¬ 
βερνήσεως και της οποίας το κείμενο έχει ως εξής: 

«ΠΡΑΞΗ ΝΟΜΟΘΕΤΙΚΟΥ ΠΕΡΙΕΧΟΜΕΝΟΥ 

Καταβολή της ειδικής αποζημίωσης και των οδοιπορικών 
εξόδων σε όσους διορίζονται έφοροι των αντιπροσώπων 
της δικαστικής αρχής, δικαστικοί αντιπρόσωποι, γραμμα¬ 
τείς των εφορευτικών επιτροπών και διερμηνείς της τουρ¬ 
κικής γλώσσας στις εκλογές της 17ης Ιουνίου. Τροποποίηση 
της παρ. 1 του άρθρου 28 του ν. 1892/1990 (Α' 101) 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την παράγραφο 1 του άρθρου 44 του Συντάγματος. 

2. α) Το γεγονός ότι με τη διάταξη της παραγράφου 
10 του άρθρου 45 του ν. 4071/2012 (Α' 85) εισάγεται από 
τις 11 Μάΐου 2012 νέα διαδικασία, μεταξύ άλλων, και για 


την πληρωμή αποκλειστικά μέσω χρηματικών ενταλ¬ 
μάτων που εκδίδονται από τις κατά τόπον Υπηρεσίες 
Δημοσιονομικού Ελέγχου, της ειδικής αποζημίωσης και 
των οδοιπορικών εξόδων όσων διορίζονται έφοροι των 
αντιπροσώπων της δικαστικής αρχής, δικαστικοί αντι¬ 
πρόσωποι, γραμματείς των εφορευτικών επιτροπών και 
διερμηνείς της τουρκικής γλώσσας στις γενικές βου¬ 
λευτικές εκλογές της 17ης Ιουνίου 2012. 

β) την έκτακτη περίπτωση εξαιρετικά επείγουσας και 
απρόβλεπτης ανάγκης, η οποία συνίσταται αφενός στην 
προκήρυξη των γενικών βουλευτικών εκλογών μία περί¬ 
που εβδομάδα μετά την έναρξη ισχύος της παραγράφου 
10 του άρθρου 45 του ν. 4071/2012, αφετέρου δε στην 
εξασφάλιση της ομαλής εξέλιξης της διαδικασίας στην 
επικείμενη εκλογική αναμέτρηση, διαδικασίας που επι¬ 
βάλλει να καταβάλλουν χωρίς καθυστέρηση οι οικείες 
Δημόσιες Οικονομικές Υπηρεσίες την ειδική αποζημίωση 
και τα οδοιπορικά έξοδα όσων διοριστούν έφοροι των 
αντιπρόσωπων της δικαστικής αρχής, δικαστικοί αντι¬ 
πρόσωποι, γραμματείς των εφορευτικών επιτροπών και 
διερμηνείς της τουρκικής γλώσσας στις εκλογές της 
17ης Ιουνίου 2012. 

3. α) Το γεγονός ότι η διάταξη του άρθρου 33 του 
ν. 4061/2012 (Α' 66), η οποία αντικατέστησε το άρθρο 
28 του ν. 1892/1990 (Α' 101) προβλέπει, μεταξύ άλλων, 
ότι «για την απόκτηση με δικαιοπραξία εν ζωή εμπράγ¬ 
ματων ή ενοχικών δικαιωμάτων από φυσικά ή νομικά 
πρόσωπα σε ιδιωτικές νήσους ή νησίδες, καθώς και σε 
ιδιωτικά ακίνητα νήσων ή νησίδων, οπουδήποτε κι αν 
αυτές βρίσκονται, απαιτείται άδεια από τον Υπουργό 
Εθνικής Αμυνας», ενώ η διάταξη που αντικαταστάθηκε 
όριζε ότι «για την απόκτηση με δικαιοπραξία εν ζωή 
εμπράγματων ή ενοχικών δικαιωμάτων, από φυσικά ή 
νομικά πρόσωπα σε ιδιωτικές νήσους ή νησίδες, καθώς 
και σε ακίνητα ιδιωτικών νήσων ή νησίδων, οπουδήποτε 
και εάν βρίσκονται αυτές, απαιτείται άδεια του Υπουρ¬ 
γού Γεωργίας, που παρέχεται ύστερα από σύμφωνη 
γνώμη της αρμόδιας υπηρεσίας του Υπουργείου Εθνικής 
Αμυνας - ΓΕΣ, ΓΕΝ ή ΓΕΑ- ανάλογα με την περιοχή». 

β) το γεγονός ότι από τις ανωτέρω διατάξεις και την 
αιτιολογική έκθεση του ν. 4061/2012 προκύπτει ότι η 
τροποποίηση της αρχικής διάταξης είχε ως μοναδικό 
σκοπό τη μεταβίβαση της αρμοδιότητας για την έκ¬ 
δοση της άδειας σε άλλο όργανο της Διοίκησης, δηλ. 
στον Υπουργό Εθνικής Άμυνας, και ότι εκ παραδρομής 

τέθηκε στην τροποποιητική διάταξη ο όρος «ιδιωτικών» 
ως επιθετικός προσδιορισμός των ακινήτων αντί των 
νήσων ή νησίδων, 

γ) την έκτακτη περίπτωση εξαιρετικά επείγουσας 
και απρόβλεπτης ανάγκης, η οποία συνίσταται στην 
άμεση αποκατάσταση της ομαλής οικονομικής ζωής 
της Χώρας, που διαταράσσεται από την εφαρμογή της 
ανωτέρω διάταξης, σύμφωνα με την οποία επιβάλλε¬ 
ται π προηγούμενη λήψη άδειας του Υπουργού Εθνικής 
Αμυνας στο σύνολο των συναλλαγών για την απόκτηση 
με δικαιοπραξία εν ζωή εμπράγματων ή ενοχικών δικαι¬ 
ωμάτων σε ιδιωτικά ακίνητα που βρίσκονται ακόμη και 
σε μη ιδιωτικές νήσους ή νησίδες εντός της ελληνικής 
Επικράτειας. 

4. Με πρόταση του Υπουργικού Συμβουλίου, αποφα¬ 
σίζουμε: 

Αρθρο 1 

Η ειδική αποζημίωση και τα οδοιπορικά έξοδα όσων 
διορίζονται έφοροι των αντιπροσώπων της δικαστι¬ 
κής αρχής, δικαστικοί αντιπρόσωποι, γραμματείς των 
εφορευτικών επιτροπών και διερμηνείς της τουρκικής 
γλώσσας στις εκλογές της 17ης Ιουνίου 2012 πληρώνο¬ 
νται, κατά παρέκκλιση των διατάξεων της παρ. 10 του 
άρθρου 45 του ν. 4071/2012, από τις κατά τόπους Δημό¬ 
σιες Οικονομικές Υπηρεσίες με μόνη την υποβολή των 
δικαιολογητικών που προβλέπονται στην κοινή απόφαση 
των Υπουργών Εσωτερικών και Οικονομικών, η οποία 
εκδίδεται κατ’ εξουσιοδότηση της παρ. 1 του άρθρου 131 
του π.δ. 96/2007 «Κωδικοποίηση σ’ ενιαίο κείμενο των 
διατάξεων της νομοθεσίας για την εκλογή βουλευτών» 
(ΑΊ16), όπως η παρ. αυτή αντικαταστάθηκε με την παρ. 
10 του άρθρου 19 του ν. 4071/2012 και το πρώτο εδάφιό 
της τροποποιήθηκε με την περίπτ. α' της παρ. 10 του 
άρθρου 58 του ν. 4075/2012 (Α' 89). 

Αρθρο 2 

Το πρώτο εδάφιο της παρ. 1 του άρθρου 28 του 
ν. 1892/1990, όπως το άρθρο αυτό αντικαταστάθηκε με 
το άρθρο 33 του ν. 4061/2012, αντικαθίσταται ως ακο¬ 
λούθως: 

«1. Για την απόκτηση με δικαιοπραξία εν ζωή εμπράγ¬ 
ματων ή ενοχικών δικαιωμάτων από φυσικά ή νομικά 


πρόσωπα σε ιδιωτικές νήσους ή νησίδες, καθώς και σε 
ακίνητα ιδιωτικών νήσων ή νησίδων, οπουδήποτε και αν 
αυτές βρίσκονται, απαιτείται άδεια από τον Υπουργό 
Εθνικής Αμυνας». 

Αρθρο 3 
Έναρξη Ισχύος 

Η ισχύς της παρούσας, η οποία θα κυρωθεί νομοθετι¬ 
κά κατά το άρθρο 44 παράγραφος 1 του Συντάγματος, 
αρχίζει από τη δημοσίευσή της στην Εφημερίδα της 
Κυβερνήσεως. 

Αθήνα 1 Ιουνίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 

Ο ΠΡΩΘΥΠΟΥΡΓΟΣ 
ΠΑΝΑΓΙΩΤΗΣ Ο. ΠΙΚΡΑΜΜΕΝΟΣ 

ΤΑ ΜΕΛΗ ΤΟΥ ΥΠΟΥΡΓΙΚΟΥ ΣΥΜΒΟΥΛΙΟΥ 

ΠΑΥΛΟΣ ΑΠΟΣΤΟΛΙΔΗΣ, ΑΝΤΩΝΙΟΣ ΜΑΝΙΤΑΚΗΣ, 
ΓΕΩΡΓΙΟΣ ΖΑΝΙΑΣ, ΠΕΤΡΟΣ ΜΟΛΥΒΙΑΤΗΣ, ΦΡΑΓΚΟΥ- 
ΛΗΣ ΦΡΑΓΚΟΣ, ΙΩΑΝΝΗΣ ΣΤΟΥΡΝΑΡΑΣ, ΓΡΗΓΟΡΙΟΣ 
ΤΣΑΛΤΑΣ, ΑΓΓΕΛΙΚΗ - ΕΥΦΡΟΣΥΝΗ ΚΙΑΟΥ, ΣΙΜΟΣ ΣΙ- 
ΜΟΠΟΥΛΟΣ, ΑΝΤΩΝΙΟΣ ΡΟΥΠΑΚΙΩΤΗΣ, ΧΡΗΣΤΟΣ ΚΙΤ- 
ΤΑΣ, ΝΑΠΟΛΕΩΝ ΜΑΡΑΒΕΓΙΑΣ, ΧΡΗΣΤΟΣ ΓΕΡΑΡΗΣ, 
ΕΛΕΥΘΕΡΙΟΣ ΟΙΚΟΝΟΜΟΥ, ΤΑΤΙΑΝΑ ΚΑΡΑΠΑΝΑΓΙΩΤΗ, 
ΑΝΤΩΝΙΟΣ ΑΡΓΥΡΟΣ». 

Αρθρο δεύτερο 

Συμβολαιογραφικές πράξεις που συντάχθηκαν το δι¬ 
άστημα από 22 Μαρτίου 2012 έως και 31 Μαΐου 2012, 
αφορούν την απόκτηση με δικαιοπραξία εν ζωή εμπράγ¬ 
ματων ή ενοχικών δικαιωμάτων από φυσικά ή νομικά 
πρόσωπα σε ιδιωτικά ακίνητα που βρίσκονται σε μη 
ιδιωτικές νήσους ή νησίδες εντός της Ελληνικής Επικρά¬ 
τειας και εκδόθηκαν χωρίς άδεια του Υπουργού Εθνικής 
Άμυνας, σύμφωνα με το άρθρο 28 του ν. 1892/1990 (Α' 101), 
όπως τροποποιήθηκε με το άρθρο 33 του ν. 4061/2012 
(Α' 66), είναι έγκυρες και ισχυρές, με την επιφύλαξη της 
τήρησης της διάταξης της παρ. 1 του άρθρου 25 του 
ν. 1892/1990 (Α' 101), όπως αντικαταστάθηκε με την παρ. 
2 του άρθρου 114 του ν. 3978/2011 (Α' 137). 

Άρθρο τρίτο 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 
Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 9 Οκτωβρίου 2012 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 


ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΕΘΝΙΚΗΣ ΑΜΥΝΑΣ 

ΙΩΑΝΝΗΣ ΣΤΟΥΡΝΑΡΑΣ ΠΑΝΟΣ ΠΑΝΑΓΙΩΤΟΠΟΥΛΟΣ 


ΕΣΩΤΕΡΙΚΩΝ 

ΕΥΡΙΠΙΔΗΣ ΣΤΥΛΙΑΝΙΚΗΣ 


ΑΓΡΟΤΙΚΗΣ ΑΝΑΠΤΥΞΗΣ 
ΚΑΙ ΤΡΟΦΙΜΩΝ 

ΑΘΑΝΑΣΙΟΣ ΤΣΑΥΤΑΡΗΣ 


ΔΙΚΑΙΟΣΥΝΗΣ, ΔΙΑΦΑΝΕΙΑΣ ΚΑΙ 
ΑΝΘΡΩΠΙΝΩΝ ΔΙΚΑΙΩΜΑΤΩΝ 

ΑΝΤΩΝΙΟΣ ΡΟΥΠΑΚΙΩΤΗΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 10 Οκτωβρίου 2012 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΑΝΤΩΝΙΟΣ ΡΟΥΠΑΚΙΩΤΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υοοιρή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεταισε όλες τις Δημόσιες Οικονομικές Υπηρεσίες(Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ. 91 ·) 


Ηλεκτρονική Διεύθυνση: Ιι1ίρ://νννννν.β1.9Γ - β-ιτιαΜ: ννβόπΐ33ίβΓ.β1@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 

ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

* 01001951210120004 * - 



















































































